దక్షిణ భారతదేశము
దక్షిణ భారతదేశంలో దాదాపు 50% ప్రజలు వ్యవసాయం ప్రధాన వృత్తిగా కలిగి ఉన్నారు. భారతదేశం లోని ఇతర ప్రాంతాల వ్యవసాయదారుల మాదిరిగా ఇక్కడి రైతులు కూడా ప్రధానంగా నీటి కొరకు వర్షపాతం ముఖ్యంగా ఋతుపవనాల మీదనే ఆధార పడతారు. వరి, వేరుశనగ, చెరకు, పత్తి, రాగి, మిరియాలు, పప్పుదినుసులైన మినుములు, కందులు, శనగలు మొదలగునవి ఇక్కడ పండే కొన్ని ముఖ్యమైన పంటలు. ఇంకా కాఫీ, తేయాకు, వెనీలా, రబ్బారు మొదలైన పంటలను కొండ ప్రాంతాలలో పెంచుతారు. కోస్తా ప్రాంతాలలో కొబ్బరి తోటలు విస్తారంగా పెరుగుతాయి. వరి పంట పండించడంలో ఆంధ్ర ప్రదేశ్ భారతదేశం లోనే మొదటి స్థానంలో ఉంది.. భారతదేశంలోని కాఫీ పంట సాగులో కర్ణాటక 70% శాతాన్ని ఆక్రమించింది. ఎడతెరిపిలేని కరువుల వలన ఉత్తర కర్ణాటక, రాయలసీమ, మరియు తెలంగాణా ప్రాంత రైతులు అప్పుల పాలై ఉన్న ఆస్తులు అమ్ముకుని, చివరికి కొద్ది మంది ఆత్మ హత్యలు కూడా చేసుకున్నారు. ఇక్కడ వేసవి కాలంలో నీటి ఎద్దడి కూడా ఎక్కువే.
భారతదేశంలో సెక్యులరిజం
ప్రభుత్వం సెక్యులరిజం పేరుతో మైనారిటీలైన ముస్లింలు మరియు క్రైస్తవుల వోటు బ్యాంక్ రాజకీయాలు నడుపుతోందని విమర్శ. భారత దేశంలో 85% హిందువులన్నా భారత ప్రథానమంత్రి మన్మోహన్ సింగ్ ముస్లింలు మాత్రమే భారతదేశ వనరులకు మొదటి హక్కుదారులు అనడంతో అనేక విమర్శలు తలెత్తాయి. రామ జన్మస్థానం అయిన బాబ్రీ మసీదుని కూల్చినందుకు ఒకటికి పదిసార్లు యావత్ భారత మీడియా హిందువులపై ఒంటికాలిపై లేస్తుంది కానీ ఒక్కరు కూడా అనేక సంఖ్యలో ముస్లింలు కూల్చిన హిందూ మందిరాలపై పెదవి విప్పరు. కాశ్మీరు నుండి ఏకంగా ఐదు లక్షల హిందువులని గెంటివేసినా ఇప్పిటికీ వారిని తిరిగి పంపే చర్యలు చేపట్టలేదు. భారత దేశంలో హిందువులకి మాత్రమే లౌకికతత్వంతో ఉండాలని మిగిలిన వారు ఇతర మతాలని ఎన్ని తిట్లు తిట్టినా పట్టించుకోని దుస్థితి. హిందూ మతాన్ని కించపరుస్తూ అనేక చిత్రాలకి విపరీతంగా ప్రచారం కల్పిస్తారు, అవార్డులు ఇస్తారు కానీ ఇతర మతాలపై కాస్త విమర్శ వచ్చినా అది నిషేధానికి గురౌతుంది. ఇందుకు ఉదాహరణ ది డావిన్సీ కోడ్ అనే చిత్రాన్ని క్రైస్తవులు నిషేధించడమే. హిందూ వ్యతిరేక రచనలు చేసిన వారికి అవార్డులు తామరతంపరగా వచ్చి పడతాయి. ఉదాహరణకి ద్రౌపది పై అత్యంత హేయమైన పుస్తకం రాసిన యార్లగడ్డ లక్ష్మీ ప్రసాద్ కి కేంద్ర సాహిత్య అకాడమీ వారు ఉత్తమ రచనగా అవార్డు ప్రకటించారు. ఈ పుస్తకంలో ఏకంగా వావి వరసలు కూడా మరచి వాక్యాలు రాసినప్పటికీ కేంద్ర సాహిత్య అకాడమీ వారికి ఇది అత్యుత్తమ రచనగా గోచరించడం తీవ్ర విమర్శలకు దారి తీసింది.